Vi (to voksne, to børn) boede her i halvanden måned og var glade for det. Beliggenheden er rigtig god for Venice, da både supermarkeder og stranden er indenfor gåafstand. Boligen fungerede fint selv for så langt et ophold. Der var rent, da vi ankom og alt hvad vi skulle bruge var der. Det eneste man skal være opmærksom på er, at den ene af dobbeltsengene (den i det lille værelse) er meget blød samt at boligen opvarmes med gas via en rist placeret midt i boligen, som bliver meget varm. Hvis man har små børn og besøger i den kolde tid, så vil dette være upraktisk. Med større børn er det ikke et problem. Der er et citron og et lime træ i haven og wifi'en var rigtig god.